През есента на 1944 г. към Източния фронт са насочени до сто батальона, а на Западния – до петдесет батальона на Фолксщурм. След това количеството им нараства (към април 1945 г. само в Берлин се намират до двеста батальона). Бойците на милицията участват в боевете при Кьонигсберг, Силезия, Унгария, Одра, Бреслау както и при отбраната на Берлин. В битката за Берлин, членове на Фолксщурм (основно момчета от 13 до 18 години и стари хора) са използвани от германското висше командване като последен отчаян опит да се защити столицата. Фолксщурм в Берлин разполага с 60 000 души в 92 батальона.